
ประกาศองค์การบริหารส่วนตำบลกะหรอ
เรื่อง  การประกวดเทพีเทโว  ประจำปีพุทธศักราช 2553
--------------------------


ด้วยองค์การบริหารส่วนตำบลกะหรอ   ได้กำหนดจัดงานโครงการ ตักบาตรเทโววัดเขาน้อย  ระหว่างวันที่ 22 – 24  ตุลาคม  2553  ณ  วัดเขาน้อง  หมู่ที่  5  ตำบลกะหรอ   อำเภอนบพิตำ  จังหวัดนครศรีธรรมราช    ซึ่งเป็นงานประเพณีสำคัญทางศาสนาในเทศกาลออกพรรษาต่อเนื่องกันมาทุกปีนั้น   นอกจากจัดให้มีการทำบุญตักบาตรตามประเพณี   มีมโหรสพ  และกิจกรรมอื่น ๆ แล้ว   ยังจัดให้มีการประกวดเทพีเทโวประจำปีขึ้น   เพื่อเป็นการสืบทอดประเพณีที่มีติดต่อกันมานานปี  และเป็นการสนับสนุน  ส่งเสริมให้เยาวชนกล้าแสดงออก   และเป็นเวทีสำหรับการแสดงความสามารถของเยาวชนคนรุ่นใหม่    โดยมีกำหนดการรับสมัครประกวดเทพีเทโว  ดังนี้

การรับสมัคร


รับสมัคร  ตั้งแต่วันที่  1 – 20  ตุลาคม  2553   ในเวลาราชการ  ณ  ที่ทำการกำนันตำบลกะหรอ   อำเภอนบพิตำ  จังหวัดนครศรีธรรมราช 

คุณสมบัติ
 

1.  โสด


2.  อายุระหว่าง 16 – 22  ปี  นับถึงวันที่  24  ตุลาคม  2553  (เกิดหลังวันที่  24  ตุลาคม  2537  และเกิดก่อนวันที่  24  ตุลาคม  2531)


3.  มีภูมิลำเนาอยู่ในจังหวัดนครศรีธรรมราช   ก่อนวันที่  24  พฤษภาคม  2553


4.  เกิดในจังหวัดนครศรีธรรมราช   ตามสูติบัตร


5.  ปฏิบัติงานในจังหวัดนครศรีธรรมราช  ในลักษณะงานประจำ  ในหน่วยงานที่กรรมการพิจารณารับรองความเหมาะสม  ก่อนวันที่  24  พฤษภาคม  2552


6. จบการศึกษาไม่ต่ำกว่ามัธยมศึกษาตอนต้น (ม.3)

หลักฐานการสมัคร



1. ใบสมัคร (ต้องกรอกใบสมัครด้วยตนเองต่อหน้ากรรมการ)


2. สำเนาบัตรประชาชนและสำเนาทะเบียนบ้าน  หรือสำเนาสูติบัตรหรือหนังสือ
รับรองการปฏิบัติงาน

3. สำเนาหลักฐานการศึกษา
4. รูปถ่ายหน้าตรง  ขนาด  3 x  5  นิ้ว  1 รูป
5. เงินค่าประกัน  1,000.-  บาท (จะคืนให้เมื่อมารายงานตัวตามวัน/เวลา และร่วมการประกวดจนจบรายการ)

  
ของขวัญ/รางวัล


รางวัลชนะเลิศ
 

ได้รับ    -      มงกุฎ

· ถ้วยรางวัล 
· สายสะพาย
· เงินรางวัล  7,000  บาท
· ของรางวัล


รางวัลรองชนะเลิศ  อันดับ  1
ได้รับ
-      ถ้วยรางวัล
· เงินรางวัล  5,000 บาท
· ของรางวัล


รางวัลรองชนะเลิศ  อันดับ  2
ได้รับ
-      ถ้วยรางวัล
· เงินรางวัล  3,000  บาท
· ของรางวัล


รางวัล ขวัญใจประชาชน

ได้รับ
-      ถ้วยรางวัล
· สายสะพาย
· เงินรางวัล  2,000  บาท
· ของรางวัล

หมายเหตุ :  ขวัญใจประชาชนตัดสินจากคะแนนสูงสุด ของพวงมาลัยและช่อดอกไม้ที่ผู้เข้าประกวดได้รับ   รวมกันทุกรอบทั้งนี้ต้องไม่ต่ำกว่า  3,000  คะแนน


การประกวด

วันอาทิตย์  ที่  24  ตุลาคม  2553    ณ  เวทีกลางงานตักบาตรเทโว  วัดเขาน้อย  หมู่ที่  5  ตำบลกะหรอ   อำเภอนบพิตำ   จังหวัดนครศรีธรรมราช  ระหว่างเวลา  18.30 น. – 24.00  น.  โดยมีกำหนดการประกวดดังนี้

เวลา   18.30 -  19.30  น.
ผู้เข้าประกวดรายงานตัว   ณ  ปะรำข้างเวทีกลาง

เวลา   20.00  น.

เดินโชว์ตัวรอบแรก   แนะนำตัวเอง   คนละไม่เกิน 3 นาที





รับพวงมาลัย (คัดเลือกเหลือ  15  คน)

เวลา   21.30  น.

เดินโชว์ตัวรอบที่  2  พร้อมแสดงความสามารถพิเศษ  





คนละไม่เกิน 5 – 7 นาทีรับพวงมาลัย (คัดเลือกเหลือ 5 คน)

เวลา  23.00  น.

เดินโชว์ตัวรอบที่ 3  และตอบคำถาม  รับพวงมาลัย





ประกาศผลการประกวด 

หมายเหตุ  :  ทุกรายการสามารถยืดหยุ่นได้ตามความเหมาะสม   ยกเว้นการรายงานตัว  หากเกินกำหนดเวลา  ถือว่าสละสิทธิ์  ริบเงินมัดจำ

ประกาศ   ณ  วันที่           กันยายน พ.ศ. 2553


(นายมนัสพงค์   สุทธิเดช)


นายกองค์การบริหารส่วนตำบลกะหรอ
